**Lehen gaia: oinarrizko zenbait kontzeptu**

[1. Gramatikatzat zer ulertzen dugun 1](#_Toc146890480)

[2. Gramatika-kategoriak oro har 2](#_Toc146890481)

[2.1. Gramatika-kategorien definizioa eta aurkezpen txiki bat 2](#_Toc146890482)

[2.2. Gramatika-kategoriez jarduteko arazoak 2](#_Toc146890483)

[2.3. Bereizketa: egitura (kategoria, islapena, sintagma) ≠ funtzioa 2](#_Toc146890484)

[3. Terminologia ikasten: kategorien sailkapen orokorrak 3](#_Toc146890485)

[3.1. Kategoria aldakorrak vs aldagaitzak 3](#_Toc146890486)

[3.2. Kategoria irekiak vs itxiak 3](#_Toc146890487)

[3.3. Kategoria beteak vs hutsak 3](#_Toc146890488)

[3.4. Kategoria nagusiak vs txikiak 3](#_Toc146890489)

[3.5. Kategoria lexikoak vs funtzionalak 4](#_Toc146890490)

[4. Kategoriak zedarriztatzeko irizpideak 4](#_Toc146890491)

[4.1. Irizpide semantikoak 4](#_Toc146890492)

[4.2. Irizpide morfologikoak 5](#_Toc146890493)

[4.3. Irizpide sintaktikoak (edo lexiko-sintaktikoak) 6](#_Toc146890494)

[5. Gramatika-kategoriak euskaraz 7](#_Toc146890495)

[6. Lehen begiratua gramatika-kategoriei irizpide morfologikoaren arabera 7](#_Toc146890496)

[6. 1. Aditz hizkiak 7](#_Toc146890497)

[6.2. Izenaren atzizkiak 8](#_Toc146890498)

[6.3. Adjektiboaren atzizkiak 8](#_Toc146890499)

[6.4. Postposizioen atzizkiak 9](#_Toc146890500)

[6.5. Aditzondo edo adberbio atzizkiak 9](#_Toc146890501)

[7. Lehen begiratua gramatika-kategoriei irizpide sintaktikoen arabera 9](#_Toc146890502)

[7.1. Aditzak 9](#_Toc146890503)

[7.2. Izenak 10](#_Toc146890504)

[7.3. Adjektiboak 10](#_Toc146890505)

[7.4. Postposizioak 10](#_Toc146890506)

[7.5. Aditzondo edo adberbioak 11](#_Toc146890507)

# 1. Gramatikatzat zer ulertzen dugun

gramatika = hiztunak berez duen jakintza (\* ikurra aurkeztea)

gramatika = hiztunak berez dakienaren deskribapena

gramatika deskribatzailea *vs* gramatika arauemailea

# 2. Gramatika-kategoriak oro har

## 2.1. Gramatika-kategorien definizioa eta aurkezpen txiki bat

(1) gramatika-kategoria = ezaugarri formalak[[1]](#footnote-1) partekatzen dituzten hitzen edo espresioen talde bakoitzari esaten zaio

(2) a. gela, ikasle, irakasle, mahai… ***izenak*** dira (seguru asko ezaugarri formal batzuk partekatzen dituztelako)

b. *on, txar, bikain, polit, itsusi*… ***adjektiboak*** dira…

c. *ondo, gaizki, ederto, bizik, astiro, gaur, berandu*… ***aditzondoak*** dira…

d. *ikusi, ikasi, joan, etorri*…. ***aditzak*** dira…

e. *–tik, -ra, -ko, -gatik, -n, -entzat* bezalakoak ***postposizioak*** dira…

## 2.2. Gramatika-kategoriez jarduteko arazoak

a. Zein da irizpidea? “Perpausaren osagaiak”?, hitz motak?...

b. Kategorien eta perpausaren artean dauden osagaiak hartu ez izanak eduki duen eragina nahasgarria gertatu da gramatika deskribatzerakoan.

c. Jokabide desberdinaren aurrean, zer egin?

## 2.3. Bereizketa: egitura (kategoria, islapena, sintagma) ≠ funtzioa

🡺 bereizi behar dira egituraren inguruko kontzeptuak eta funtzioa:

(3) a. *ikasle berri batzuk* matrikula egin gabe daude oraindik

b. *ikasle berri batzuk* ezagutu ditut gaur goizean

🡺 *ikasle berri batzuk* IS da, baina batean subjektua da, bestean osagarri zuzena.

(4) a. IS = izen-sintagma

IM Det

I Adj

ikasle berri batzuk

b. *ikasle* = Izen kategoriakoa

*ikasle berri* = IM = izenaren islapena, hedapena

*ikasle berri batzuk* = izenaren sintagma, islapen nagusia

🡺 Baina, egitura ≠ funtzioa:

(5) a. Mariak *gezurra* esan du (*gezurra* = IS egituraz; aditzaren osagarri funtzioaz)

b. Mariak *Euskal Herrian ilargian* dagoela esan du

(*EH ilargian dagoela* = aditzaren osagarri ≠ IS)

🡺 printzipioiz, beraz, ez ditugu kategoriak funtzioaren arabera definituko, hala egiten dutenak badiren arren (ikus Artiagoitia 2008: 8-13)

# 3. Terminologia ikasten: kategorien sailkapen orokorrak

(6) a. kategoria aldakorrak vs kategoria aldagaitzak

b. kategoria irekiak vs kategoria itxiak

c. kategoria beteak vs kategoria hutsak

d. kategoria nagusiak vs katgoria txikiak

e. kategoria lexikoak vs kategoria funtzionalak

## 3.1. Kategoria aldakorrak vs aldagaitzak

🡺 Irizpidea hemen kategoria bakoitzak hartu ohi dituen hizkien (batez ere, atzizkien) kopurua izaten da.

🡺 Kategoria aldakorra atzizki ugari hartu ahal duena da; aldagaitza atzizki gutxi batzuk besterik hartzen ez dituena, edo atzizkirik hartzen ez duena.

## 3.2. Kategoria irekiak vs itxiak

🡺 Irizpidea kide kopurua da

🡺 Kategoria irekia da aldez aurretik ezin konta ahalako kide duena; itxia, berriz, kide gutxi batzuk besterik ez dituena, eskuarki zerrenda batean sartu litezkeenak.

## 3.3. Kategoria beteak vs hutsak

🡺 Irizpidea hemen esanahia litzateke: hiztegian agertzeko moduko esanahia duten hitzak kategoria betekoak izango dira; esanahi gramatikala edo erlaziozkoa duten hitzak kategoria huts batekoak izango dira.

## 3.4. Kategoria nagusiak vs txikiak

🡺 Aurreko irizpideen uztarduratik sortuko bereizketa dugu hau, eta tradizio anglosaxoian erabilia da batez ere.

## 3.5. Kategoria lexikoak vs funtzionalak

🡺 gaur egun entzunenetarikoa, eta hau ere 3.2 eta 3.3 sailkapenen uztarduratik sortua da.

🡺 kategoria lexikoak irekiak eta esanahi lexiko argia dutenak izaten dira; eta funtzionalak itxiak eta esanahi gramatikala dutenak.

(7) a. kategoria lexikoak: izena, adjektiboa[[2]](#footnote-2), aditza, aditzondoa

b. kategoria funtzionalak: mugatzaileak, inflexioa edo laguntzailea, konplementatzaileak, postposizioa/preposizioa[[3]](#footnote-3), juntagailuak…

4. Kategoriak zedarriztatzeko irizpideak

🡺 Hots, nola erabaki daiteke hitz bat zein kategoriatakoa den?

(8) a. Irizpide semantikoak (esanahian oinarritutakoak)

b. Irizpide morfologikoak (hitzak hartzen dituen hizkietan oinarritutakoak)

c. Irizpide sintaktikoak (hitz bakoitzak duen banaketan, beste batzuekin

taldekatzeko dituen posibilitateetan oinarritutakoak)

## 4.1. Irizpide semantikoak

🡺 tradizionalki, halako joera bat izan da:

(9) ekintzak ↔ aditzak; izakiak ↔ izenak;

ezaugarriak ↔ adjektiboak; erlazioak ↔ post/preposizioak

🡺 irizpide hau ez da fidagarria:

a. kontradibideak ugari direlako:

(10) a. itzulpen, irakurketa, erosketa… / jakin, izan, egon, maite

b. apaltasun, gaztetasun / (energia) nuklearra

c. ama, aita, seme, alaba…

b. kategoria jakiteko, esanahia bigarren mailakoa delako:

(11) Dortxetzaile birbitsu batek ulukiro meutso blastogarriari kirtxo bat aztonatu zion

🡺Irizpide semantikoa fidagarria ez bada ere, badirudi esanahiaren eta kategorien arteko harremana ez dela guztiz arbitrarioa.

## 4.2. Irizpide morfologikoak

🡺 Irizpide morfologikoek hitzek hartzen dituzten formei, hizkiei (gehienetan atzizkiei) edo afixuei begiratzen die, hitzak kategoria batekoak edo bestekoak direla erabakitzeko.

● Funtsezkoa da hizki-mota biren artean bereiztea:

A. ***flexio-hizkiak***: joskerarekin edo perpaus-osaketarekin zerikusia dutenak dira, eta eskuarki hitz baten aldaera sortzen dute, baina ez hitz berri bat. Esaterako:

(12) a. *ekarri* eta *ekarriko* ez lirateke zentzu hertsian hitz bi izango[[4]](#footnote-4), hitz beraren aldaera bi baino (geroaldia edo ekintza burutua adierazi nahi dugun);

🡺 *-ko* atzizkia aditzaren flexio atzizkia litzateke

b. *ume* eta *umek* ez dira hitz bi, hitz bakarra baino (ergatiboa behar den edo ez);

🡺 *-k* atzizkia flexio atzizkia litzateke

B. ***eratorpen-hizkiak***: hitz batetik beste hitz berri bat sortzen dute, ez aldaera soil bat. Eratorpen-hizkia aukeratu edo ez, hiztegiko aukera bat da, ez joskerari lotutakoa. Esaterako:

(13) a. *ekarri* eta *ekarle* hitz independentetzat jotzen dira, eta hiztegitik bertatik egin behar da aukera; 🡺 *-le* atzizkia eratorpen-atzizkia da

b. *ume* eta *umekeria* ez dira hitz bera, bi baizik;

🡺 *-keria* eratorpen-atzizkia da

● Irizpide morfologikoen garrantzia honetan datza:

🡺 talde edo kategoria bereko kideek eskuarki antzeko flexio-hizkiak hartuko dituztela:

(14) a. *etorri/etorriko/etortzen, apurtu/apurtuko/apurtzen*…

(🡺 *partizipioa/-ko/-tzen* formak dituztenak = aditzak)

b. *polit/politen/politago, itsusi/itsusien/itsusiago*…

(🡺 *-ago/-en* atzizkiak hartzen dituztenak = adjektiboak)

🡺 eratorpen-hizkiek ere sarritan kategoria jakin bat hartzen dute oinarritzat:

(15) *-le* atzizkiak aditzak hartzen ditu oinarritzat:

a. ikasle, irakasle, ikusle, entzule, edale…

b. \*liburule, \*telebistale, \*irratiale, \*ardole…

● Irizpide morfologikoak bere mugak ere baditu; izan ere, hainbat kasutan kategoria bateko azpitalde batek baino ezin ditu teorian dagozkion atzizkiak hartu; edo kategoria bateko baino gehiagoko kideek hartzen dituzte atzizki berdinak.

## 4.3. Irizpide sintaktikoak (edo lexiko-sintaktikoak)

🡺Irizpide sintaktikoek eskuarki bi alderdi hartzen dituzte kontuan:

A. hitzek zein banaketa duten (hots, zerekin elkartzeko joera duten);

B. hitzek hiztegi mailan nolako ezaugarriak dituzten (ezaugarri hauek lotuta daude banaketarekin; izan ere, nolako ezaugarria halako banaketa)

Esaterako:

(16) a. *ikusi* aditza delako laguntzaileekin elkartu ohi da: *ikusi dut, ikusi zenidan*…; baina ez determinatzaileekin \**ikusi asko, \*lau ikusi*

b. *andre*, izena delako, determinatzailekin elkartu ohi da: *andre asko, lau andre*;

laguntzaileekin, emaitzak beste batzuk dira: *\*andre dut, \* andre zenidan*

(17) a. *ikusi* aditzari buruz zehaztu beharra dago NOR, NOR-NORK…aditza den nolako laguntzailearekin joka daitekeen jakiteko (aditz saila zehazteak aditza dela salatzen du).

b. *andre* izenari buruz beste informazio mota bat zehaztu beharko da: zenbakarria den edo ez, biziduna den edo ez; besteak beste, horrek azalduko du *lau andre* edo *andrearengana* eta abar esan daitezkeen.

🡺 Irizpide sintaktikoak dira eskuarki fidagarrienak eta erabilienak.

# 5. Gramatika-kategoriak euskaraz

(18) **Kategoria nagusiak edo lexikoak:**

a. *izenak*: ikasle, askatasun, orrialde, ur, ...

b. *aditzak*: iritsi, etorri, argitaratu, egon, hitz egin, ...

c. *adjektiboak*: ekonomiko, maitagarri, zimel, triste, gogor, ...

d. *adberbioak*: gogorki, garbiro, ederto... (eta agian *gaur/bihar, harrika* ere)

(19) **Kategoria txikiak edo funtzionalak:**

a. *determinatzaileak*: -a, -ak, hau, hauek, bat, bi, hiru, anitz, asko, gutxi, hainbeste, ... (hots: mugatzaileak eta zenbatzaileak)

b. *inflexioa* (edo *laguntzaile* kategoria): aditz laguntzaileak, aditzaren aspektu (= *-tu(ko), -t(z)en*), komunztadura eta denbora morfemak (*n-, h-, d-, g-, z-, l-, ke, -en*…)

c. *mailakatzaileak*: -ago, -egi, -en

d. *postposizioak*: -ra, -tik, -ekin, -engatik,-ko, -(r)en, ...

e. *konplementatzaileak*: -(e)n, -(e)la, bait-, ba-, -(e)larik, -(e)nean...

f. *juntagailuak*: eta, edo, ala, baina, …

# 6. Lehen begiratua gramatika-kategoriei irizpide morfologikoaren arabera

## 6. 1. Aditz hizkiak

● aspektu [-*t(z)en, -i/-tu (+ -ko)*] atzizkiak hartzeko gaitasuna dute aditzek;

● forma trinkoek pertsona/ denbora/ modua hizkiak hartzeko gaitasuna dute;

● *-t(z)aile/-le, -garri*… eratorpen atzizkiak hartzeko gaitasuna dute:

(20) a. ekar/ ekarri/ ekartzen/ ekarriko; etorri/ etortzen/ etorriko; ikus/ ikusi/ ikusten/ ikusiko, ...

b. nator, dator, datorkio, daukat, zauzkat, lekarke, nindekarten[[5]](#footnote-5), zeramakion, ...

c. itzultzaile, ikasle, ikusgarri, ...

## 6.2. Izenaren atzizkiak

● artikuluak, partitiboa eta, oro har, deklinabideko atzizkiak hartzeko gaitasuna dute:

(21) liburu-a, katu-a, poz-a; katutxo-a, katutxo-rik, katutxo-ak; alfertasun-ik...

(22) Jon-ekin, Jon-ez; buru-z, buru-tik, buru-ra...

● tipigarriak hartzeko gaitasuna ere izenen ezaugarri morfologikoa litzateke[[6]](#footnote-6):

(23) Itziar-txo; liburu-ska, liburu-txo, liburu-ño; ...

**► Oharrak:**

● *Deklinabide atzizki* horien azpian, askotan *determinatzailea + postposizioa* bera ezkutatzen dira. Esaterako:

(24) a. lagunarekin 🡺 *arekin* = a (sg) + ekin

b. lagunekin 🡺 *ekin* = ak (pl) + ekin

c. lagun birekin 🡺 *rekin* = ø + ekin

[d. lagun honekin 🡺 *honekin* = hau + ekin]

Hots: *lagunarekin =* laguna *+ rekin; lagunekin =* lagunak *+ ekin*;  *lagun birekin =* lagun bi *+ (r)ekin*; *lagun honekin* = lagun hau + ekin. Zentzu honetan, deklinabide-atzizki horiek izenari ez, determinatzaileari lotzen zaizkio (edo zehatzago esanda, izen-sintagma osoari).

● *Determinatzaileek ere* deklinabide-atzizkiak hartzen badituzte, nola dakigu *-a/-ak* edo *hau/hauek* izenak ez direla?

🡺 Numero (singular/plural) informazioa ematen dute, talde itxia dira... (nahiz eta hauek ez diren arrazoi morfologikoak)

● *asko, gutxi, bi, lau* zenbatzaileen kasuan zaila da morfologiaren bidez izenetatik bereiztea.

## 6.3. Adjektiboaren atzizkiak

● Konparaziozko atzizkiak hartzeko gaitasuna dute: *-ago, -egi, -en*...;

● izenek hartzen dituztenak hartzeko gaitasuna dute:

(25) a. ederrago, ederren, ederregi... b. ederrik, ederra, ederretik…

● zenbait tipigarri (-*txo,-ska,-xka, -xko*, ...) hartzeko gaitasuna ere badute:

(26) gorritxo, gorrixka, ilunsko, gaztexko…

● Edozelan ere izenak eta adjektiboak ez dira gehiegi bereizten morfologiaren aldetik.

## 6.4. Postposizioen atzizkiak

● *-ko* atzizkia hartzeko gaitasuna dute normalean;

● Ez dituzte I/A/Adj kategoriek hartu ohi dituzten atzizkiak;

● Postposizioak eurak atzizkiak izaten dira:

(27) a. etxeango/etxeko, etxerako, etxetiko, etxeagatiko, etxearekiko...

## 6.5. Aditzondo edo adberbio atzizkiak

● Morfologikoki *-ro*, *-to*, *-ki* edo *–kiro* atzizkien bidez sorturikoak dira (modu-) aditzondoak;

● Konporaziozko atzizkiak hartzeko gaitasuna dute:

(28) a. gaizki, gaizkiago, gaizkien, ... b. txarto, txartoago, txartoen, ...

c. luzaro, luzaroago, luzaroen, ...

# **7. Lehen begiratua gramatika-kategoriei irizpide sintaktikoen arabera**

## 7.1. Aditzak

● aditzak *jokatu* egiten dira; hots, laguntzailearekin elkartzen dira:

(29) ekar nezake, etorri zinen, jakin dun, ninderamaten…

● aditzetan aditz-mota zehaztu behar da hiztegian: NOR, NOR-NORK, …

(30) *ekarri*: NOR-NORK, NOR-NORI-NORK; *etorri*: NOR, NOR-NORI…

● aditzek mendeko perpaus jokatugabea sortzeko gaitasuna eduki ohi dute:

(31) {erratu, erori, kantatu, ikusi…} *arren*, Anak aurrera aurrera jarraitu zuen

## 7.2. Izenak

● Izenek halako mendekotasuna dute determinatzaileekin ISa osatzerakoan:

(32) a. [\_\_\_\_ asko] ikusi dut

b. [\_\_\_\_ -ak] ikusi ditut

Hor, eskuarki IS osatzeko falta den hutsunea izenen batek (*jende, lagun, diru, egur, ur*…) beteko luke; determinatzailerik ezean, izenak eskuarki ezin du ISa osatu:

c. \* [jende, lagun] ikusi dut

Egia da, hala ere, hau ere aurkitzen dugula:

(33) handia erosi dut

Hau ere arrunta da, baina normalean *zerbait* handia dela ulertuko dugu; hartara, *handi* ez genuke izentzat joko.

● Hainbat kasutan, ezinbestekoa da izenaren hiztegi-ezaugarri batzuk aintzat hartu eta zehaztea:

(34) a. \*ur batzuk *baina*  a’. liburu batzuk

b. \*urarengana *baina* b’. umearengana

Ezaugarriok ([± zenbakarri], [± bizidun]), izenaren ingurukoak izaten dira; izenak identifikatzeko balio dute beraz.

## 7.3. Adjektiboak

● ISaren barruan, izenaren eta determinatzailearen artean kokatzen dira:

(36) a. emakume \_\_\_\_\_\_ -ak (interesgarri, aberats, on, zital…)

b. afari \_\_\_\_\_\_ bat (txar, aspergarri, eskas…)

●Tipikoki, adjektiboek mailakatzaileak hartu ohi dituzte:

(35) Filma [{oso, nahiko, guztiz, biziki… } interesgarria] da

## 7.4. Postposizioak

● Ez dira beregain ibiltzen (eta atzizkiak izaten dira, gainera).

● Sintaktikoki, normalean IS oso bati atxikitzen zaizkio:

(37) a. hiru emakumerekin = [hiru emakume]IS + ekin

b. emakume argalarekin = [emakume argala]IS + ekin

c. emakume garaiekin = [emakume garaiak]IS + ekin

● Ezaugarri hori betetzen ez duten atzizkiak ez dira *postposizio* kategoriakoak izango:

(38) a. txarto, zorrozki, luzaro

b. \*ideia txarto,\*denbora luzaro, \*modu zorrozki

[c. ideia txarrekin (= [*ideia txarrak*]IS + ekin), denbora luzean, modu zorrotzean]

## 7.5. Aditzondo edo adberbioak

● Zaila da oso aditzondoen jokaera sintaktikoa deskribatzea, kategoria nabarra delako (leku, modu aditzondoak daude, perpaus mailako aditzondoak, denborazkoak…)

● Moduzko aditzondoek mailakatzaileak hartzen dituzte adjektiboen moduan, baina berauek ez bezala ezin dute izenaren eta determinatzailearen artean agertu:

(39) a. Jonek [{oso, nahiko, guztiz…} txarto] jokatu zuen

b. \* jokaldi txarto bat (*baina* “jokaldi txar bat”, ondo)

1. Esaterako, hitz talde bakoitzak hartu ahal dituen atzizkiak edo hitz taldeak zerekin elkartzeko joera duen…horiek izan litezke ezaugarri formalak. [↑](#footnote-ref-1)
2. Adjektiboa ez da kategoria irekia unibertsalki, Bosquek (1989: 39) dioen moduan. [↑](#footnote-ref-2)
3. Postposizioen taldea itxia izaten den arren, kategoria lexikotzat jo ohi dute autore askok. Postposizio batzuen izaera lexikoa nabarmenagoa egin daitekeen arren (esaterako, -*gatik*), gehienena ez dago hain argi. [↑](#footnote-ref-3)
4. Hiztegian sarrera berean aurkituko ditugu, ez sarrera bitan. [↑](#footnote-ref-4)
5. Hala ere, aditz guztiek ez dute adizki trinkorik sortzen. [↑](#footnote-ref-5)
6. Ez da lar fidagarria tipigarri bera kategoria askotan antzematen delako. [↑](#footnote-ref-6)